pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. เล็งออกกฎหมายคุ้มครองแรงงานในกิจการฟาร์มสัตว์ปีก
วันศุกร์ที่ 10 สิงหาคม 2561
กสร. เล็งออกกฎหมายคุ้มครองแรงงานในกิจการฟาร์มสัตว์ปีก
กรมสวัสดิการและคุ้มครองแรงงาน เดินหน้ายกร่างกฎกระทรวงกําหนดงานที่นายจ้างและลูกจ้างอาจตกลงกันสะสมและเลื่อนวันหยุดประจําสัปดาห์ พ.ศ. .... ตั้งเป้าดูแลแรงงานในฟาร์มเลี้ยงสัตว์ปีกให้สอดคล้องกับลักษณะงานที่แตกต่างจากงานทั่วไป
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะทํางานพิจารณายกร่างกฎกระทรวงกําหนดงานที่นายจ้างและลูกจ้างอาจตกลงกันสะสมและเลื่อนวันหยุดประจําสัปดาห์ พ.ศ. .... ได้พิจารณาออกกฎหมายเพื่อคุ้มครองแรงงานในกิจการฟาร์มเลี้ยงสัตว์ปีก เพื่อให้สอดคล้องกับบริบทและสภาพการจ้าง การทํางานในฟาร์มเลี้ยงสัตว์ปีกที่มีลักษณะแตกต่างจากงานทั่วไปและมีข้อกําหนดที่ต้องเป็นไปตามมาตรฐานความปลอดภัยทางชีวภาพสําหรับฟาร์มสัตว์ปีกอีกด้วย ซึ่งขณะนี้อยู่ระหว่างการพิจารณาเนื้อหาในร่างกฎกระทรวงดังกล่าว
อธิบดีกสร. กล่าวต่อไปว่า ปัจจุบันมีฟาร์มสัตว์ปีกที่ขึ้นทะเบียนกับกรมปศุสัตว์ จํานวน 8,624 ฟาร์ม ซึ่งเป็นสถานประกอบกิจการที่เลี้ยงสัตว์ปีกเพื่อการค้า โดยครอบคลุมถึงพื้นที่เลี้ยง สถานที่เก็บและเตรียมอาหาร บริเวณสําหรับทําลายซาก เป็นต้น ดังนั้นการออกกฎกระทรวงดังกล่าวต้องพิจารณาอย่างรอบคอบ ถี่ถ้วนเพื่อเป็นการคุ้มครองดูแลแรงงานให้ครอบคลุมทั่วถึง เกิดความยืดหยุ่นและยกระดับคุณภาพชีวิตแรงงาน ตลอดจนเป็นไปตามมาตรฐานแรงงานสากล
รัฐบาลไทย-ข่าวทำเนียบรัฐบาล-รมต.อุตฯ ให้ รมช.พัฒนาเศรษฐกิจรัสเซีย ร่วมหารือการลงทุนใน EEC
วันพุธที่ 21 กุมภาพันธ์ 2561
รมต.อุตฯ ให้ รมช.พัฒนาเศรษฐกิจรัสเซีย ร่วมหารือการลงทุนใน EEC
รมต.อุตฯ ให้ รมช.พัฒนาเศรษฐกิจรัสเซีย ร่วมหารือการลงทุนใน EEC ณ ห้องรับรอง 1 ชั้น 2 กระทรวงอุตสาหกรรม
วันนี้ (21 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสาหกรรม ให้ H.E.Mr Alexey Gruzdev รัฐมนตรีช่วยว่าการกระทรวงพัฒนาเศรษฐกิจแห่งสหพันธรัฐรัสเซีย พร้อมคณะนักธุรกิจจากสหพันธรัฐรัสเซีย เข้าร่วมหารือเกี่ยวกับโครงการพัฒนาระเบียงเศรษฐกิจพิเศษภาคตะวันออก (EEC) ในเรื่องของการจัดตั้งสถานีซ่อมบํารุงทางรถไฟแบบครบวงจร โดยมี ดร. คณิศ แสงสุพรรณ เลขาธิการ EEC ร่วมด้วย ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-กสร.จัดประชุมคณะอนุกรรมการฯ ขจัดการใช้แรงงานเด็กในรูปแบบที่เลวร้าย
วันพุธที่ 18 เมษายน 2561
กสร.จัดประชุมคณะอนุกรรมการฯ ขจัดการใช้แรงงานเด็กในรูปแบบที่เลวร้าย
กสร.จัดประชุมคณะอนุกรรมการฯ ขจัดการใช้แรงงานเด็กในรูปแบบที่เลวร้าย ครั้งที่ ๑/๒๕๖๑
นายอนันต์ชัย อุทัยพัฒนาชีพ อธิบดีกสร. เป็นประธานการประชุมคณะอนุกรรมการขับเคลื่อน ติดตาม และประเมินผลการปฏิบัติงานตามนโยบายและแผนระดับชาติเพื่อขจัดการใช้แรงงานเด็กในรูปแบบที่เลวร้าย ครั้งที่ 1/2561 เพื่อพิจารณาร่างรายงานสถานการณ์การใช้แรงงานเด็กในรูปแบบที่เลวร้าย ประจําปีงบประมาณ พ.ศ. 2560 การปรับเปลี่ยนเป้าประสงค์ของนโยบายและแผนระดับชาติ ปีงบประมาณ พ.ศ. 2558-2563 เพื่อให้สามารถดําเนินการปฎิบัติได้จริง เมื่อวันที่ 17 เม.ย. 2561 ที่ผ่านมา
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความเสียใจถึงนายกรัฐมนตรีสาธารณรัฐโปรตุเกส กรณีไฟไหม้ป่ารุนแรงบริเวณภาคกลางของโปรตุเกส
วันพุธที่ 21 มิถุนายน 2560
นายกรัฐมนตรีมีข้อความสารแสดงความเสียใจถึงนายกรัฐมนตรีสาธารณรัฐโปรตุเกส กรณีไฟไหม้ป่ารุนแรงบริเวณภาคกลางของโปรตุเกส
นายกรัฐมนตรีมีข้อความสารแสดงความเสียใจถึงนายกรัฐมนตรีสาธารณรัฐโปรตุเกส กรณีไฟไหม้ป่ารุนแรงบริเวณภาคกลางของโปรตุเกส
ตามที่ได้เกิดเหตุไฟไหม้ป่ารุนแรงในบริเวณภาคกลางของโปรตุเกส ทําให้มีผู้เสียชีวิต 62 ราย และบาดเจ็บกว่า 60 ราย นั้น
พลเอกประยุทธ์ จันทร์โอชา นายกรัฐมนตรี มีข้อความสารแสดงความเสียใจถึงนายอันตอนิอู กอสตา นายกรัฐมนตรีสาธารณรัฐโปรตุเกส ดังนี้
Excellency,
I am deeply saddened by the tragic loss of lives and great damage caused by the forest fires in central Portugal on 18 June 2017.
On behalf of the Royal Thai Government and the people of the Kingdom of Thailand, I wish to extend our deepest condolences to Your Excellency, and through you, to the victims and families affected by this tragic incident. Our thoughts and prayers are with the people of Portugal during this difficult period.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเดินทางไปตรวจราชการจ.ขอนแก่นและจ.นครราชสีมา เพื่อติดตามความก้าวหน้าในการเชื่อมโยงโครงข่ายคมนาคม ลดต้นทุนโลจิสติกส์ กระจายโอกาสทางเศรษฐกิจสู่ภูมิภาค
วันอังคารที่ 12 มีนาคม 2562
นายกรัฐมนตรีมีกําหนดการเดินทางไปตรวจราชการจ.ขอนแก่นและจ.นครราชสีมา เพื่อติดตามความก้าวหน้าในการเชื่อมโยงโครงข่ายคมนาคม ลดต้นทุนโลจิสติกส์ กระจายโอกาสทางเศรษฐกิจสู่ภูมิภาค
นายกรัฐมนตรีมีกําหนดการเดินทางไปตรวจราชการจ.ขอนแก่นและจ.นครราชสีมา
วันนี้ (12 มีนาคม 62) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี เปิดเผยว่า
นายกรัฐมนตรีมีกําหนดการเดินทางไปตรวจราชการจังหวัดขอนแก่นและจังหวัดนครราชสีมา เพื่อติดตามความก้าวหน้าในการเชื่อมโยงโครงข่ายคมนาคม ลดต้นทุนโลจิสติกส์ กระจายโอกาสทางเศรษฐกิจสู่ภูมิภาค ในวันพุธที่ 13 มีนาคม 2562 นี้ โดยนายกรัฐมนตรีจะเป็นประธานพิธีเปิดสถานีรถไฟขอนแก่น ตรวจเยี่ยมความคืบหน้าโครงการก่อสร้างโครงการรถไฟทางคู่ ณ สถานีรถไฟขอนแก่น และจะเป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” ณ หอประชุมอาคารสุรพัฒน์ 2 มหาวิทยาลัยเทคโนโลยีสุรนารี
กําหนดการมีดังนี้ 09.30 น. นายกรัฐมนตรีเป็นประธานพิธีเปิดสถานีรถไฟขอนแก่น และเป็นสักขีพยานในโอกาสรัฐมนตรี ในโอกาสรัฐมนตรีว่าการกระทรวงทรัพยากรธรรมชาติและสิ่งแวดล้อมจะมอบหนังสือแสดงโครงการป่าชุมชนให้แก่ผู้แทนป่าชุมชน และกล่าวมอบนโยบายและติดตามความก้าวหน้าการดําเนินงานตามนโยบายรัฐบาล และความคืบหน้าการก่อสร้างโครงการรถไฟทางคู่และทดลองการเดินรถในโครงการพัฒนาระบบโครงข่ายรถไฟทางคู่ เส้นทางสายชุมทางถนนจิระ-ขอนแก่น ณ สถานีรถไฟขอนแก่น
จากนั้น
ช่วงบ่าย เวลา 14.30 น. เดินทางต่อไปยังสถานีรถไฟนครราชสีมา เพื่อตรวจติดตามความก้าวหน้าแผนพัฒนาการเชื่อมโยงโครงข่ายคมนาคมทางราง ได้แก่ รถไปความเร็วสูงและรถไฟทางคู่ ในช่วงบ่ายเวลา 17.00 น. นายกรัฐมนตรีเป็นประธานในงาน “One Transportation for all : ระบบคมนาคมหนึ่งเดียว เพื่อประชาชนทุกคน” ณ หอประชุมอาคารสุรพัฒน์ 2 มหาวิทยาลัยเทคโนโลยีสุรนารี โดยจะเป็นประธานสักขีพยาน ในโอกาสรัฐมนตรีว่าการกระทรวงทรัพยากรธรรมชาติและสิ่งแวดล้อมจะมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ ให้แก่ผู้ว่าราชการจังหวัด และมอบหนังสือแสดงโครงการป่าชุมชนให้แก่ผู้แทนป่าชุมชน
ในการ ตรวจราชการส่วนภูมิภาคนั้น นายกรัฐมนตรีได้เดินทางไปจังหวัดขอนแก่นแล้ว 3 ครั้ง ในภารกิจต่างๆ ได้แก่ การติดตามช่วยเหลือผู้ประสบภัยแล้ง พฤศจิกายน 2557 การขับเคลื่อน Thailand 4.0 ในภาคตะวันออกเฉียงเหนือ มิถุนายน 2560 และการตรวจราชการจังหวัดขอนแก่นเมื่อเดือนตุลาคม 2560 สําหรับการตรวจราชการในจังหวัดนครราชสีมา 3 ครั้ง ได้แก่ การประชุมคณะรัฐมนตรีอย่างเป็นทางการนอกสถานที่ จังหวัดนครราชสีมา เมื่อเดือนสิงหาคม 2560 การติดตามการบริหารจัดการน้ํา แก้ปัญหาภัยแล้งและอุทกภัย โครงการส่งน้ําและบํารุงรักษาลําพระเพลิง เดือนพฤษภาคม 2559 พบปะเกษตรกรและเป็นประธานการประชุมคณะกรรมการนโยบายและการบริหารจัดการข้าว (นบข.) ณ สหกรณ์การเกษตรพิมาย เมื่อเดือนกุมภาพันธ์ 2558
........................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศสหพันธรัฐรัสเซียเข้าเยี่ยมคารวะนายกรัฐมนตรี
วันพฤหัสบดีที่ 10 สิงหาคม 2560
รัฐมนตรีว่าการกระทรวงการต่างประเทศสหพันธรัฐรัสเซียเข้าเยี่ยมคารวะนายกรัฐมนตรี
รัฐมนตรีว่าการกระทรวงการต่างประเทศสหพันธรัฐรัสเซียเข้าเยี่ยมคารวะนายกรัฐมนตรี
วันนี้ (10 ส.ค. 60) เวลา 11.00 น. นายเซอร์เกย์ ลาฟรอฟ (Mr. Sergey Lavrov) รัฐมนตรีว่าการกระทรวงการต่างประเทศสหพันธรัฐรัสเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับรัฐมนตรีว่าการกระทรวงการต่างประเทศรัสเซียในโอกาสการเดินทางเยือนไทย พร้อมทั้งยืนยันความสัมพันธ์อันแน่นแฟ้นระหว่างกัน โดยในปีนี้เป็นปีครบรอบ 120 ปีความสัมพันธ์ทางการทูตไทย-รัสเซีย ซึ่งการเยือนไทยของรมว.กต.รัสเซียครั้งนี้ถือเป็นโอกาสอันดียิ่งในการกระชับความสัมพันธ์และความร่วมมือระหว่างกัน
รมว.กต. รัสเซียกล่าวว่าได้ไปลงนามแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระบรมมหาราชวัง และในโอกาสนี้ประธานาธิบดีปูตินได้ส่งสารถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถในรัชกาลที่ 9 ด้วย
ด้านความสัมพันธ์ทางการค้า ไทยและรัสเซียพร้อมผลักดันมูลค่าการค้าทวิภาคีให้เพิ่มขึ้น 5 เท่าภายใน 3 ปี รวมทั้งส่งเสริมให้มีการเพิ่มการลงทุนระหว่างกัน โดยนายกรัฐมนตรีได้เชิญชวนให้ภาคเอกชนรัสเซียเข้ามาลงทุนในอุตสาหกรรม S-Curve และในโครงการระเบียงเศรษฐกิจภาคตะวันออก (EEC) รวมถึงเชิญชวนให้รัสเซียจัดตั้งศูนย์ซ่อมอากาศยานในประเทศไทยด้วย
ในการนี้ นายกรัฐมนตรีขอให้รัสเซียสนับสนุนและอํานวยความสะดวกให้กับนักลงทุนไทยในรัสเซียในภูมิภาคตะวันออกไกล ซึ่งรมว.กต.รัสเซียแจ้งว่ารัสเซียยินดีให้สิทธิประโยชน์แก่ภาคเอกชนไทยที่ไปลงทุน อย่างไรก็ดีหากมีข้อติดขัดประการใดขอให้แจ้งแก่ทางรัสเซียเพื่อหาแนวทางในการแก้ไขปัญหาต่อไป
นายกรัฐมนตรีแสดงความขอบคุณที่รัสเซียได้ให้การสนับสนุนการจัดทําความตกลงการค้าเสรีไทย-สหภาพเศรษฐกิจยูเรเซีย (EAEU) และหวังว่าความสัมพันธ์ระหว่างไทยกับกลุ่มประเทศสหภาพเศรษฐกิจยูเรเซียจะใกล้ชิดขึ้น เพื่อรองรับการขยายตัวของโอกาสทางเศรษฐกิจไทยในภูมิภาคยูเรเซีย ซึ่งรมว.กต.รัสเซียยินดีผลักดันสมาชิกของสหภาพเศรษฐกิจยูเรเซียอื่นๆ ให้ทั้งสองฝ่ายสามารถเริ่มกระบวนการศึกษาความเป็นไปได้ และเริ่มการเจรจาการค้าเสรีระหว่างกัน
รมว.กต.รัสเซียเห็นว่าไทยมีบทบาทสําคัญต่อภูมิภาคอาเซียน ซึ่งรัสเซียยินดีเพิ่มพูนปฏิสัมพันธ์กับไทยและอาเซียนในทุกด้าน เพื่อส่งเสริมสันติภาพ เสถียรภาพ และการพัฒนาอย่างยั่งยืนต่อไป
ก่อนจบการสนทนา นายกรัฐมนตรีหวังว่าจะได้มีโอกาสพบปะหารือกับประธานาธิบดีปูติน ในช่วงการประชุม BRICS Summit ครั้งที่ 9 ณ เมืองเซียะเหมิน สาธารณรัฐประชาชนจีน ในเดือนกันยายนนี้ด้วย
*******************
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดเวที “รู้จัก พ.ร.บ. การรักษาความมั่นคงปลอดภัยไซเบอร์”
วันพุธที่ 13 มีนาคม 2562
กระทรวงดิจิทัลฯ เปิดเวที “รู้จัก พ.ร.บ. การรักษาความมั่นคงปลอดภัยไซเบอร์”
กระทรวงดิจิทัลฯ เปิดเวที “รู้จัก พ.ร.บ. การรักษาความมั่นคงปลอดภัยไซเบอร์”
นายพันธ์ศักด์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม กล่าวเปิดการสัมมนา ในหัวข้อ “รู้จัก พ.ร.บ. การรักษาความมั่นคงปลอดภัยไซเบอร์” ซึ่งจัดโดยกระทรวงดิจิทัลฯ ณ ห้องประชุม CAT Auditorium อาคารสโมสร ชั้น ๒ บริษัท กสท โทรคมนาคม จํากัด (มหาชน) เมื่อวันอังคารที่ ๑๒ มีนาคม ๒๕๖๒ โดยมี นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม อ.ปริญญา หอมเอนก ผู้เชี่ยวชาญด้านความมั่นคงปลอดภัยสารสนเทศ ร่วมอภิปรายไขข้อข้องใจเกี่ยวกับ พ.ร.บ.ไซเบอร์ฯ
พร้อมกันนี้ยังเปิดเวทีเสวนา “พ.ร.บ. การรักษาความมั่นคงปลอดภัยไซเบอร์ ดูแลโครงสร้างพื้นฐานสําคัญของประเทศได้อย่างไร” โดยผู้ทรงคุณวิฒิด้านสารสนเทศและการสื่อสารในคณะกรรมการเตรียมการไซเบอร์แห่งชาติ อาทิ ดร. กิตติ โฆษะวิสุทธิ์ , รศ.ดร. สราวุธ ปิติยาศักดิ์ นักวิชาการ คณะนิติศาสตร์ มสธ. ,พล.ต.ดร. ปรัชญา เฉลิมวัฒน์ อุปนายกสมาคมความมั่นคงปลอดภัยระบบสารสนเทศ (TISA) และ คุณพิภู พุ่มแก้วกล้า ผู้ดําเนินรายการสื่อออนไลน์ The standard ร่วมเสวนา ซึ่งได้รับความสนใจจากผู้เข้าร่วมงานสัมมนากว่า 300 ท่าน
********************
รัฐบาลไทย-ข่าวทำเนียบรัฐบาล-จุดที่ต้องเน้นย้ำสำหรับการจัดประชุม อบรม สัมมนา และอื่นๆ เพื่อป้องกันการเเพร่ระบาดของโควิด-19
วันศุกร์ที่ 10 กรกฎาคม 2563
จุดที่ต้องเน้นย้ําสําหรับการจัดประชุม อบรม สัมมนา และอื่นๆ เพื่อป้องกันการเเพร่ระบาดของโควิด-19
มีอะไรบ้างนะ
รัฐบาลไทย-ข่าวทำเนียบรัฐบาล-กรมทรัพย์สินทางปัญญาชี้แจง ข่าวผู้ประกอบการในจีนนำคำว่า “หมอนทอง” ไปจดทะเบียนเครื่องหมายการค้าในจีน
วันพฤหัสบดีที่ 29 มีนาคม 2561
กรมทรัพย์สินทางปัญญาชี้แจง ข่าวผู้ประกอบการในจีนนําคําว่า “หมอนทอง” ไปจดทะเบียนเครื่องหมายการค้าในจีน
กรมทรัพย์สินทางปัญญาชี้แจง ข่าวผู้ประกอบการในจีนนําคําว่า “หมอนทอง” ไปจดทะเบียนเครื่องหมายการค้าในจีน
วันที่ 26 มีนาคม 2561 นายทศพล ทังสุบุตร อธิบดีกรมทรัพย์สินทางปัญญา กระทรวงพาณิชย์ ชี้แจงข่าวผู้ประกอบการในจีนนําคําว่า “หมอนทอง” ไปจดทะเบียนเครื่องหมายการค้าในจีน ตามที่สื่อมวลชนไทยลงข่าวว่า เพจอ้ายจงโพสต์ข้อความว่าผู้ประกอบการในจีนนําคําว่า “หมอนทอง” หรือในภาษาจีน คือ 金枕头 จินเจิ่นโท Jīn zhěntou" ไปจดทะเบียนเครื่องหมายการค้าครอบคลุมสินค้าในหลายหมวด เช่น หมวดเหล้าจีน/อาหารและขนมขบเคี้ยว โดยเฉพาะ “ผลไม้อบแห้ง” หมวดอุปกรณ์อิเล็กทรอนิกส์และคอมพิวเตอร์ และอาหารสัตว์ ทําให้ผู้ประกอบการไทยต้องระวัง หากมี 金哲头 จินเจิ่นโท เป็นส่วนหนึ่งของชื่อแบรนด์หรือบนบรรจุภัณฑ์แบบเด่นชัด และส่งออกไปขายในจีน อาจจะโดนฟ้องร้องได้
กรมทรัพย์สินทางปัญญา ขอชี้แจงว่า ในเบื้องต้น กรมทรัพย์สินทางปัญญา ได้ดําเนินการตรวจสอบข้อมูลการรับจดทะเบียนเครื่องหมายการค้า ในคําว่า “หมอนทอง” หรือในภาษาจีน คือ 金枕头 จินเจิ่นโท ในจีน ผ่านเว็บไซต์สํานักงานเครื่องหมายการค้าแห่งสาธารณรัฐประชาชนจีน (China Trademark Office หรือ CTMO) พบว่ามีผู้ประกอบการจีนหลายรายนําคําว่า “หมอนทอง” ทั้งภาษาจีนและภาษาอังกฤษ ไปจดทะเบียนเครื่องหมายการค้าในรายการสินค้าหลายจําพวก โดยเฉพาะรายการสินค้าจําพวก “ผลไม้อบแห้ง/ทุเรียนอบแห้ง” เช่น บริษัท Xinguowei Business Service Co., Ltd. เป็นเจ้าของเครื่องหมายการค้า 金哲头 (จินเจิ่นโถว) และผู้ประกอบการจีนรายอื่นจดทะเบียนเครื่องหมายการค้า
ในชั้นนี้ จากการประสานสอบถามสํานักงานพาณิชย์ในต่างประเทศ ณ กรุงปักกิ่ง ยังไม่พบข้อร้องเรียนจากผู้ประกอบการไทยในการนําเข้าสินค้าไทยที่ใช้คําว่า “หมอนทอง” ในจีน
อย่างไรก็ดี เพื่อลดผลกระทบในอนาคตที่อาจจะเกิดขึ้นในกรณีการละเมิดเครื่องหมายการค้าของจีน เช่น ผู้ประกอบการไทยส่งออกสินค้าไทยในรายการสินค้าจําพวกอาหาร/ขนมขบเคี้ยว/ผลไม้อบแห้ง/ทุเรียนอบแห้ง หรือผลิตผลทางการเกษตร ที่ใช้คําว่า 金哲头 (จินเจิ่นโถว) ที่แปลว่า “หมอนทอง” เป็นชื่อแบรนด์หรือแสดงบนบรรจุภัณฑ์ของสินค้า กรมทรัพย์สินทางปัญญา กระทรวงพาณิชย์ ได้มีหนังสือถึงสํานักงานเครื่องหมายการค้าแห่งสาธารณรัฐประชาชนจีน หรือ CTMO ลงวันที่ 26 มีนาคม 2561 เพื่อแสดงข้อกังวลในการรับจดทะเบียนเครื่องหมายการค้า คําว่า “หมอนทอง” เป็นเครื่องหมายการค้าในจีน ซึ่งถือเป็นคําที่เล็งเห็นถึงคุณลักษณะของสินค้าที่ยื่นขอโดยตรง และทราบโดยทั่วไปอย่างแพร่หลายทั้งในไทยและต่างประเทศ ว่า “หมอนทอง” นั้น เป็นชื่อพันธุ์ผลไม้ทุเรียนของไทย ที่มีชื่อเสียงไปทั่วโลก จึงไม่อาจจดทะเบียนเป็นเครื่องหมายการค้าในจีนได้ อีกทั้ง ในหนังสือฉบับดังกล่าวยังได้ขอความร่วมมือ CTMO ให้ข้อมูลด้านกฎหมายเครื่องหมายการค้าของจีน และร่วมกันแสวงหาแนวทางในการแก้ไขปัญหาและหลีกเลี่ยงไม่ให้บุคคลใดถือครองสิทธิในคําว่า “หมอนทอง” เป็นเครื่องหมายการค้าต่อไป
นอกจากนี้ กรมทรัพย์สินทางปัญญา ยังได้เร่งประสานงานกับกรมส่งเสริมการค้าระหว่างประเทศและกับสํานักงานพาณิชย์ในต่างประเทศ ณ กรุงปักกิ่ง เพื่อขอข้อมูลทางการค้าของผู้ประกอบการไทยที่ส่งออกสินค้าในรายการสินค้าทุเรียนหมอนทองไปยังจีน เพื่อสร้างความรับรู้ที่ถูกต้องและร่วมกันแสวงหาแนวทางในการลดผลกระทบด้านการส่งออกต่อไป
-------------------------
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือหญิงรายหนึ่ง ป่วยหลายโรครุมเร้า ต้องรับภาระลำพังเลี้ยงดูหลาน 2 คน ครอบครัวมีฐานะยากจน ที่ย่านมีนบุรี กรุงเทพฯ
วันศุกร์ที่ 7 เมษายน 2560
รมว.พม. กําชับ จนท. เร่งช่วยเหลือหญิงรายหนึ่ง ป่วยหลายโรครุมเร้า ต้องรับภาระลําพังเลี้ยงดูหลาน 2 คน ครอบครัวมีฐานะยากจน ที่ย่านมีนบุรี กรุงเทพฯ
รมว.พม. กําชับ จนท. เร่งช่วยเหลือหญิงรายหนึ่ง ป่วยหลายโรครุมเร้า ต้องรับภาระลําพังเลี้ยงดูหลาน 2 คน วัย 4 ขวบ อาศัยข้าวจากวัดและเพื่อนบ้านแบ่งให้ ครอบครัวมีฐานะยากจน ไม่มีเงินค่ารักษาพยาบาล ที่ย่านมีนบุรี กรุงเทพฯ
วันนี้ (7 เม.ย. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 608/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ว่า จากกรณีหญิงรายหนึ่ง วัยประมาณ 50 ปี ป่วยหลายโรครุมเร้า ทั้งมะเร็งต่อมน้ําเหลืองระยะที่ 3 โรคเบาหวาน อาเจียนเป็นเลือด ตาพร่ามัวมองไม่ชัด มีอาการบวมที่ต้นคอเป็นก้อนขนาดใหญ่ สร้างความเจ็บปวดทุกข์ทรมานอย่างมาก ทั้งยังต้องรับภาระเลี้ยงดูหลานอีก 2 คน วัย 4 ขวบ ที่ลูกสาวนํามาทิ้งไว้ ทั้ง 3 ชีวิต อาศัย ในห้องเช่าคับแคบ สภาพเก่าทรุดโทรม อาศัยขอข้าวจากวัดและเพื่อนบ้านแบ่งให้กินประทังชีวิตไปวันๆ ครอบครัวมีฐานะยากจน ไม่มีเงินค่ารักษาพยาบาล ที่ย่านมีนบุรี กรุงเทพฯ นั้น ตนได้กําชับให้หน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้งประสานความร่วมมือ กับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยอย่างต่อเนื่อง การศึกษาของเด็กทั้ง 2 คน ในระยะยาว การปรับปรุงที่อยู่อาศัยให้ถูกสุขลักษณะและเหมาะสม รวมทั้งการแนะนําให้คําปรึกษาในเรื่องการส่งเสริมการประกอบอาชีพ เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้
พลตํารวจเอก อดุลย์ กล่าวเพิ่มเติมว่า สําหรับกรณีเด็กหญิงวัย 10 ขวบ พาน้องสาววัย 5 ขวบ เปิดหมวกเล่นดนตรี และร้องเพลงในช่วงปิดเทอม เพื่อหาเงินช่วยเหลือจุนเจือครอบครัว และเป็นทุนการศึกษา โดยสองเด็กหญิงอาศัยอยู่กับผู้เป็นแม่ ตามลําพัง ซึ่งผู้เป็นแม่มีอาชีพรับจ้างซักรีดเสื้อผ้า แต่รายได้ไม่เพียงพอค่าใช้จ่ายในครอบครัว และไม่พอชําระค่าเทอม ที่อําเภอ หางดง จังหวัดเชียงใหม่ นั้น ตนขอชื่นชมในความกตัญญู ช่วยแบ่งเบาภาระของครอบครัว รู้จักใช้เวลาให้เป็นประโยชน์ น่ายกย่อง เป็นแบบอย่างที่ดีของเด็กและเยาวชน ทั้งนี้ ได้กําชับให้พัฒนาสังคมและความมั่นคงของมนุษย์จังหวัดเชียงใหม่ (พมจ.เชียงใหม่) พร้อมหน่วยงานที่เกี่ยวข้องในพื้นที่สังกัดกระทรวงการพัฒนา สังคมฯ เร่งลงพื้นที่เยี่ยมบ้าน พร้อมตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือ ในเบื้องต้น ตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กทั้ง 2 คน ในระยะยาว รวมทั้งการแนะนําให้คําปรึกษาในเรื่องการส่งเสริมการประกอบอาชีพเสริม เพื่อสร้างรายได้ ที่มั่นคงและเพียงพอ สามารถเลี้ยงดูครอบครัวได้
รัฐบาลไทย-ข่าวทำเนียบรัฐบาล-กบข. แนะนำช่องทางใหม่ในการตรวจสอบยอดเงินของสมาชิกผ่านตู้ Smart Kiosk
วันจันทร์ที่ 20 พฤศจิกายน 2560
กบข. แนะนําช่องทางใหม่ในการตรวจสอบยอดเงินของสมาชิกผ่านตู้ Smart Kiosk
กองทุนบําเหน็จบํานาญข้าราชการ (กบข.) แนะนําช่องทางใหม่แก่สมาชิก กบข. ในการตรวจสอบข้อมูลส่วนบุคคลและยอดเงินในบัญชีสมาชิก กบข. ผ่านตู้บริการอเนกประสงค์ภาครัฐ (Smart Kiosk) ที่ติดตั้งอยู่ทั่วประเทศ โดยไม่เสียค่าธรรมเนียม เพียงใช้บัตรประชาชนแบบสมาร์ทการ์ด
นางศรีกัญญา ยาทิพย์ รองเลขาธิการกลุ่มงานสมาชิกสัมพันธ์ รักษาการในตําแหน่งเลขาธิการคณะกรรมการกองทุนบําเหน็จบํานาญข้าราชการ หรือ กบข. เปิดเผยว่า กบข. ได้ร่วมมือกับสํานักงานรัฐบาลอิเล็กทรอนิกส์ ในการเชื่อมโยงข้อมูลสมาชิกไปยังตู้บริการอเนกประสงค์ของภาครัฐ (Smart Kiosk) เพื่อเป็นอีกหนึ่งช่องทางใหม่ในการอํานวยความสะดวกให้แก่สมาชิก กบข. โดยสมาชิกสามารถเข้าดูข้อมูลส่วนบุคคล และยอดเงินในบัญชีสมาชิก กบข. เพียงใช้บัตรประจําตัวประชาชนแบบสมาร์ทการ์ด โดยไม่ต้องใส่รหัสผ่าน และไม่เสียค่าธรรมเนียมใดๆ ซึ่งตู้บริการเอนกประสงค์ภาครัฐ (Smart Kiosk) จะติดตั้งอยู่ในหน่วยงานของรัฐ โรงพยาบาล ห้างสรรพสินค้าบิ๊กซีและพื้นที่สาธารณะอื่นๆ และยังได้นํามาติดตั้งที่อาคารอับดุลราฮิม สํานักงานใหญ่ของ กบข. ด้วย รวมทั้งสิ้นจํานวน 56 ตู้ ใน 36 จังหวัด ครอบคลุมทุกภูมิภาคทั่วประเทศ
นอกเหนือจากข้อมูลส่วนบุคคลและยอดเงินในบัญชีของสมาชิก กบข. แล้วนั้น สมาชิกยังสามารถตรวจสอบข้อมูลทะเบียนราษฎร์ สิทธิทางการเงินอื่นๆ การรักษาพยาบาล ข้อมูลสุขภาพ จากหน่วยงานอื่นๆ อีกด้วย
โดยความร่วมมือในครั้งนี้เกิดขึ้นเพื่อผลักดันการใช้เทคโนโลยีที่มีความปลอดภัย ในการอํานวยความสะดวกให้แก่ข้าราชการและประชาชน เพื่อให้สามารถเข้าถึงข้อมูลข่าวสาร ทั้งที่เป็นข้อมูลของสมาชิก และการบริการของ กบข. ได้อย่างสะดวก รวดเร็ว ยิ่งขึ้น ทันสมัยสมกับเป็นยุค Thailand 4.0 สมาชิกสามารถสอบถามข้อมูลเพิ่มเติมได้ที่ ฝ่ายสื่อสารและกิจกรรม กบข. โทร. 1179 และสํานักงานรัฐบาลอิเล็กทรอนิกส์ (องค์การมหาชน) โทร. 0 2612 6000
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 820,198 ล้านบาท (ข้อมูล ณ สิ้น ต.ค. 60)
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม นำคณะนักร้องประสานเสียงสวนพลูและคณะผู้ฝึกสอน จำนวน 41 คน เข้าพบนายกรัฐมนตรี
วันพฤหัสบดีที่ 22 สิงหาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะนักร้องประสานเสียงสวนพลูและคณะผู้ฝึกสอน จํานวน 41 คน เข้าพบนายกรัฐมนตรี
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานมหกรรมการแข่งขันศิลปะการเต้นระดับนานาชาติ “21st Asia Pacific Dance Competition Bangkok 2019”
วันที่ 22 ส.ค.2562 เวลา 09.30 น. นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะนักร้องประสานเสียงสวนพลูและคณะผู้ฝึกสอน จํานวน 41 คน เข้าพบ พลเอกประยุทธ์ จันทร์โอชา นายกรัฐมนตรี ภายหลังได้รับรางวัลชนะเลิศสาขา Open Choirs ในมหกรรมดนตรีนานาชาติ Llangollen International Musical Eisteddfod 2019 ณ สหราชอาณาจักร พร้อมขับร้องประสานเสียงเพลง "เห่เรือ" ที่ใช้ในการแข่งขัน โดยมีนายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม และผู้บริหารกระทรวงวัฒนธรรม เข้าร่วม ณ ห้องสีม่วง ทําเนียบรัฐบาล
รัฐบาลไทย-ข่าวทำเนียบรัฐบาล-คำปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาสวันแรงานแห่งชาติ ประจำปี 2561
วันอังคารที่ 1 พฤษภาคม 2561
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาสวันแรงานแห่งชาติ ประจําปี 2561
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาสวันแรงานแห่งชาติ ประจําปี 2561 ออกอากาศทางสถานีวิทยุโทรทัศน์แห่งประเทศไทย วันอังคารที่ 1 พฤษภาคม 2561
พี่น้องผู้ใช้แรงงานที่รัก เนื่องในโอกาสวันแรงงานแห่งชาติ วันที่ 1 พฤษภาคม 2561 ผมขอส่งความระลึกถึง และความปราถนาดีมายังพี่น้องผู้ใช้แรงงาน และขอถือโอกาสนี้ ขอบคุณทุกท่านที่เป็นกําลังสําคัญในการขับเคลื่อน การพัฒนาความเจริญก้าวหน้า ทางเศรษฐกิจ และสังคมของประเทศมาอย่างต่อเนื่อง แรงงานเป็นกําลังสําคัญในการพัฒนาประเทศ และเป็นหัวใจสําคัญในการขับเคลื่อนเศรษฐกิจ ทั้งในภาคอุตสาหกรรม ภาคเกษตรกรรม และภาคธุรกิจบริการ
รัฐบาลจึงมีนโยบายในการสร้างเสริมคุณภาพชีวิตที่ดี สร้างความมั่นคงในอาชีพ และให้การดูแลพี่น้องแรงงาน ทั้งในระบบและนอกระบบ ทุกกลุ่มอาชีพอย่างเท่าเทียม โดยได้มีการปรับขึ้นค่าแรงขั้นต่ําทั่วประเทศตามกลุ่มจังหวัด ตามที่องค์การแรงงานระหว่างประเทศ หรือ ILO ยอมรับ นอกจากนี้ รัฐบาลยังให้ความสําคัญกับการพัฒนาศักยภาพ และทักษะฝีมือแรงงงานทุกระดับ ให้ก้าวสู่แรงงานที่มีทักษะสูง มีมาตราฐานตรงความต้องการ ของตลาดโลก และเป็นที่ยอมรับในตลาดสากล ตลอดจนมีความปลอดภัยในการทํางาน มีหลักประกันทางสังคม สามารถเข้าถึงสิทธิต่าง ๆ และสิทธิตามกฎหมายอย่างเสมอภาค
ในส่วนของแรงงานต่างด้าวที่ทํางานในประเทศไทย รัฐบาลได้ดําเนินการพัฒนาระบบการบริหารจัดการแรงงานต่างด้าว โดยจัดให้มีการลงทะเบียน เพื่อให้สามารถดูแล และบริหารจัดการแรงงานต่างด้าวตามมาตรฐานสากล สามารถจัดระเบียบและจัดสวัสดิการ และสิทธิประโยชน์ที่มีผลการดําเนินการที่เป็นรูปธรรม โดยคํานึงถึงหลักมนุษยชน และศักดิ์ศรีความเป็นมนุษย์ได้อย่างมีประสิทธิภาพ
พี่น้องประชาชนผู้ใช้แรงงานที่รักครับ ในโอกาสวันแรงงานแห่งชาติ ผมขออัญเชิญคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีแห่งองค์สมเด็จพระเจ้าอยู่หัว ได้โปรดอภิบาลประทานพรให้พี่น้องผู้ใช้แรงงานทุกท่าน พร้อมทั้งครอบครัว จงประสบแต่ความสุขความเจริญ มีกําลังกายกําลังใจที่เข้มแข็ง เพื่อเป็นพลังสําคัญ ร่วมกันพัฒนาเศรษฐกิจและสังคมของประเทศไทยให้ก้าวหน้า รุ่งเรืองอย่างมั่นคงสืบไปสวัสดีครับ
------------------------------------------------------------